Mḥend uccen, ɛni tura tḥuǧeḍ…Ur ttetteḍ ara …Akraren ?. » Yenna-as : « Tura ur d-twalaḍ ara ttesbiḥ-agi-inu iɛellqeɣ akka-gini, tura ḥuǧǧeɣ-d.” Anda i tettedduḍ akk-nni ihi, ad dduɣ?.” Yenna-as : “Lḥu”.Yemmeɣ yedda ikerri-nni ruḥen, leḥḥun leḥḥun leḥḥun, mmugren-d tasekkurt dɣa terwel yenna-as : “Ad tnegreḍ a yell-i, wellah amer am asmi tetteɣ leḥram, wellah ar yiwen n yicerriq ar kem-id-ṭṭfeɣ”. Dɣa tdewwer-d ɣer deffir, tenna-as : « Ɛni tura ur t-tetteḍ ara a Mḥend uccen». Yenna-as : « Tura ḥuǧǧeɣ-d ur twalaḍ ara ttesbiḥ-agi iɛelqeɣ akka-agi». Tenna-as : « Ihi ad dduɣ». Yenna-as : « Lḥu ». Ddan, ruḥen, leḥḥun leḥḥun leḥḥun a-t-an mmugren-d inisi, akken i d-mmugren inisi, yemmeɣ yerwel, yenna-as : « Ad tnegeḍ a mmi a win yemsex Rebbi, yukren aqerdac, wellah amer am asmi tetteɣ leḥram ar yiwen n yicerriq ar k-id-ṭṭfeɣ, ma tuɛreḍ fell-i». Yenna-as : « Aɛni tura ur ttetteḍ ara a ɛemmi